Kris Meeke

Kris Meeke (s. 2. heinäkuuta 1979 Dungannon, Pohjois-Irlanti) on brittiläinen ralliautoilija. Hän ajoi kaudella 2018 rallin MM-sarjaa Citroënin tehdastallissa mutta siirrettiin sivuun kesken kauden toistuvien rajujen ulosajojen seurauksena. Kaudella 2019 hän ajoi Toyota Gazoo Racing  -tallissa.

Meeke on vuoden 2009 IRC-sarjan mestari. Hänen kartanlukijanaan toimi irlantilainen Paul Nagle.

Ura
Meeke aloitti uransa vuonna 2000 Peugeotin järjestämissä pikkurallikilpailuissa. Vuonna 2002 Colin McRae alkoi tukemaan Meeken uraa, ja hän debytoi MM-sarjassa Walesin rallissa, jossa keskeytti. Vuosina 2003–2008 Meeke kilpaili JWRC-sarjassa. Samoina vuosina Meeke kilpaili yksittäisissä WRC-kilpailuissa saavuttamatta pisteitä, parhaana sijoituksenaan yhdeksäs sija vuoden 2005 Walesin rallista. 

Vuonna 2009 Meeke kilpaili Intercontinental Rally Challenge -sarjassa voittaen sarjan mestaruuden. Hänen kartanlukijansa oli Paul Nagle. Meeke saavutti samalla Vuoden Tulokas -palkinnon. Meeke jatkoi sarjassa seuraavana vuonna sijoittuen sarjan kolmanneksi. 

Tehdaskuljettajana MM-tasolla
Vuonna 2011 Meeke kirjoitti sopimuksen MM-sarjaan paluun tehneen Minin kanssa. Hän saavutti ensimmäiset MM-pisteensä Katalonian rallissa, jossa hän ajoi viidenneksi saavuttaen 10 MM-pistettä. Hän oli myös nopein Power Stagella saavuttaen kolme lisäpistettä.

Meeke teki sopimuksen kaudelle 2014 Citroënin tehdastallin kanssa. Suomen rallissa hän saavutti ensimmäisen podium-sijoituksensa yllettyään kolmanneksi. Saksan rallissa Meeke oli hyvin lähellä avausvoittoaan, mutta ajoi kärkipaikalta ulos viimeisenä päivänä. Loppukauden hyvillä suorituksillaan hän onnistui varmistamaan itselleen tallipaikan myös seuraavalle kaudelle.

Meeke otti ensimmäisen MM-rallivoittonsa keskeytysten sävyttämässä vuoden 2015 Argentiinan rallissa. Citroën otti myös kilpailussa pitkän tauon jälkeen kaksoisvoiton Mads Østbergin ajettua toiseksi. Meeke omisti voittonsa vuonna 2007 helikopterionnettomuudessa menehtyneelle Colin McRaelle.Kris Meeke ends British drought with first win  Autosport. Viitattu 26.4.2015. Vuonna 2016 Meeke voitti Jyväskylän MM-rallin.

Vuoden 2018 toukokuussa Citroen ilmoitti Meeken saavan potkut lukuisten kolarien takia. Citroenin tiedotteen mukaan Meeken potkut johtuvat vain ja ainoastaan rajuista ulosajoista, jotka ovat aiheuttaneet isoja riskejä kuljettajakaksikolle.

Toyota (2019)
Meeke teki yksivuotisen sopimuksen Toyotan kanssa ja sai samalla uudeksi kartanlukijakseen Sebastian Marshallin.MEEKE RETURNS WITH TOYOTA wrc.com 17.10.2019 Viitattu 21.8.2020  Hän ajoi kahdessa ensimmäisessä rallissa Monte Carlossa ja Ruotsissa kuudenneksi. Meksikossa Meeke ajoi viidenneksi ja johti hetkellisesti rallia 10:llä erikoiskokeella. Ranskassa Meeke sijoittui yhdeksänneksi ja kolme erikoiskoetta voittaen muun muassa Power Stagen. Argentiinassa Meeke ajoi kauden parhaimman tuloksen oltuaan neljäs. Hän siirtyi hetkellisesti rallin johtoon neljännellä erikoiskokeella, kunnes menetti johtoasemansa seitsemännen erikoiskokeen jälkeen tallikaveri Ott Tänakille. Chilessä sen sijaan Meeke jäi yhdeksänneksi, vaikka johti rallia ensimmäisen erikoiskokeen jälkeen. Portugalissa Meeke joutui keskeyttämään rallin kakkospaikalta törmättyään puuhun. Italiassa hän ajoi pisteille ollessaan kahdeksas. Suomen rallissa Meeke joutui keskeyttämään toistamiseen tällä kertaa osuessaan kiveen liian leveän ajolinjan vuoksi.SATURDAY IN FINLAND: TÄNAK SPEEDS TO THE FRONT wrc.com 3.8.2019 Viitattu 21.8.2020  Meeke oli sitä ennen voittanut kolme erikoiskoetta. Saksassa Meeke sijoittui toiseksi tallikaverinsa Tänakin jälkeen, kun Toyota otti kolmoisvoiton Jari-Matti Latvalan ollessa kolmas. Meeke onnistui voittamaan yhden erikoiskokeen. Turkissa hän ajoi heikommin ollen seitsemäs, voittaen yhden erikoiskokeen. Walesin rallissa Meeke aloitti vahvasti johtaen rallia ensimmäisen yhdeksän erikoiskokeen jälkeen, kunnes tallikaveri Tänak ohitti hänet. Hän sijoittui lopulta neljänneksi. Kauden viimeinen ralli ajettiin Kataloniassa, kun Australian ralli peruttiin ennen kisapäivää metsäpalojen vuoksi. Meeke keskeytti Kataloniassa ja oli loppupisteissä kuudes. 27. marraskuuta 2019 Toyota ilmoitti ettei tulisi jatkamaan Meeken sopimusta.

 Rallin MM-sarjan tulokset 
(Tulosselitteet)
KausiTalliAuto12345678910111213141516PisteetSijoitus2002Kris MeekeFord Puma S1600 MON  SWE  FRA  ESP  CYP  ARG  GRE  KEN  FIN  GER  ITA  NZL  AUS  GBRKesk.0NC2003Kris MeekeOpel Corsa S1600 MON29 SWE  TURKesk. NZL  ARG  GREKesk. CYP  GER  FINKesk. AUS  ITAKesk. FRA  ESP19 GBRKesk.0NC2004Kris MeekeOpel Corsa S1600 MON14 SWE  MEX  NZL  CYP  GREKesk. TURKesk. ARG  FINKesk. GER  JPN  GBR20 ITA16 FRA 0NCCitroën C2 S1600 ESP25 AUS 2005Kris MeekeCitroën C2 S1600 MON11 SWE  MEX  NZL  ITA20 CYP  TUR  GRE26 ARG  FIN39 GER14 JPN  FRA25 ESP28 AUS 0NCSubaru Impreza WRC GBR92006Kris MeekeCitroën C2 S1600 MON  SWE  MEX  ESP19 FRAKesk. ARG  ITA  GRE  GER16 FINKesk. JPN  CYP  TUR20 AUS  NZL  GBRKesk.0NC2007Kris MeekeSubaru Impreza WRC MON  SWE  NOR  MEX  POR  ARG  ITA  GRE  FIN  GER  NZL  ESP  FRA  JPN  IREKesk. GBR 0NC2008Kris MeekeRenault Clio S1600 MON  SWE  MEX  ARG  JOR  ITA  GRE  TUR  FIN  GER240NCInterspeed Racing TeamRenault Clio R3 NZL  ESPKesk. FRA  JPN  GBR 2011Mini WRC TeamMini John Cooper Works WRC SWE  MEX  POR  JOR  ITAKesk. ARG  GRE  FINKesk. GERKesk. AUS  FRAKesk. ESP5 GBR42511.2013Abu Dhabi Citroën Total WRTCitroën DS3 WRC MON  SWE  MEX  POR  ARG  GRE  ITA  FINKesk. GER  AUSKesk. FRA  ESP  GBR 0NC2014Citroën Total Abu Dhabi WRTCitroën DS3 WRC MON3 SWE10 MEXKesk. PORKesk. ARG3 ITA18 POL7 FIN3 GERKesk. AUS4 FRA3 ESP19 GBR6927.2015Citroën Total Abu Dhabi WRTCitroën DS3 WRC MON10 SWE7 MEX16 ARG1 POR4 ITA24 POL7 FIN17 GER12 AUS3 FRA4 ESP5 GBR21125.2016Abu Dhabi Total WRTCitroën DS3 WRC MONKesk. SWE23 MEX  ARG  POR1 ITA  POL  FIN1 GER  CHNC FRA16 ESPKesk. GBR5 AUS  649.2017Citroën Total Abu Dhabi WRTCitroën C3 WRC MONKesk. SWE12 MEX1 FRAKesk. ARGKesk. POR18 ITAKesk. POL  FIN8 GERKesk. ESP1 GBR7 AUS7777.2018Citroën Total Abu Dhabi WRTCitroën C3 WRC MON4 SWEKesk. MEX3 FRA9 ARG7 PORKesk. ITAWD FIN  GER  TUR  GBR  ESP  AUS 4314.2019Toyota Gazoo Racing WRTToyota Yaris WRC MON6 SWE6 MEX5 FRA9 ARG4 CHL10 PORKesk. ITA8 FINKesk. GER2 TUR7 GBR4 ESP29 AUS986.

Muuta
Meeke on esiintynyt kahdesti BBC:n suositussa autoiluohjelmassa Top Gearissä, ajaen molemmilla kerroilla yhdessä James Mayn kanssa.

 Lähteet 

 Aiheesta muualla 

 http://www.autosport.com/news/report.php/id/108395
 http://juwra.com/meeke_kris.html

Luokka:Brittiläiset ralliautoilijat
Luokka:Vuonna 1979 syntyneet
Luokka:Elävät henkilöt